
Mjesečno ilustrirano glasilo 

HajKe Božje LurdsKe. 

Dozvolom crkvenoga i redovničkoga starješinstva 

Uregjuje: 

0. Bernardin Škrivanić, Provinc. 


Sijena za čitavu godinu I kruna. 


Rukopise i pretplatu treba slati, 

Ocu Bernardinu, Provincijalu kapucina. 

Riječka tipografska udruga dioničarsko društvo. Rijeka. 

Zašto pokrećemo ovaj list? (1) — Čudotvorna slika Majke 
Božje Lurdske u crkvi OO. Kapucina na Rijeci (4) — Pod 
zastavom Majice Božje Lurdike, pjesma (6) — Prikazanja Neo- 
kaljane Djevice u 'Lurdu (8) — Lurd - zemlja čudesa (11) 

Priprave za proslavu Pedesetgodišnjice Prikazanja (14) — Lurd 
- svjetsko Proštenište (15) — Po katoličkome svijetu (16). 

Izjava Uredništva „Naše Gospe Lurilske". 

V ' ■ . ~ 00>' - 

Pokovarajući se posvema odlukama Urbana 
VIII. uredništvo izjavljuje, da sve ono, što se 
bude ovdje pripovijedalo pogledom na zadobi- 
vene milosti i čudesa, nema drugoga oslona i 
vjere doli ljudske, osim onih, o kojima se već 
izjavila sv. Stolica. Pripovijedajući nekoje van- 
redne dogagjaje ono ne namjerava preteći sud 
Crkve, nit prisvojiti si prava, koja je Bog po- 
dijelo samo svojoj sv. Crkvi. 

Svima onima, koji su od nas naručili čudotvorne 
Lurdske vode, javljamo, da će vodu naskoro primiti. 

U slučaju, da bi još tkogod želio imati spomenute 
vode, neka se samo obrati na Uredništvo „Naše 
Gospe Lurdske". 

Premda mi imamo troškova naručujući vodu u Lurd 
ipak ne . ćemo zahtijevati ni od koga plaće. Onaj, koji 
primi blagoslovljene Lurdske vode od nas, najljepše će 
nam se odužiti, ako sakupi nekoliko preplatnika za naš 
listić ili pošalje kakvu svoticu za širenje „Naše Go- -M 
spe Lurdske". 

§r W 

Svaki se list tim većma širi i zauzimlje maha, A' 
što je veći broj njegovih suradnika. Neka se dakle : :M 
oko „Naše Gospe Lurdske" sakupi jaka četa, koja | 
će perom širiti njezinu slavu. Svi naši pretplatnici, 
vješti peru, naroćito oni, koji na laki, pučki način, ,j|\ 
pišu, nek se sjete našega listića. 




Godina I, RIJEKA, dne 11, sije čnja 1908. Br. 1. 

NAŠA 

©’ospa Lurdska 

Urednik i izdavatelj 0 . Bernardin Škrivanić, Provincijal' 


«Rajska Djevo, svih milosti puna, 

1 Vječnog Sunca ogrnu Te sjaj; 

Oko ćela zvjezdana Ti kruna, 

Ispod nogu stenje pakla zmaj. 

Rajska Djevo, kraljice Hrvata, 

Naša Majko, naša zoro zlata : 
Odanih Ti srca primi dar, 

Primi čiste ljubavi nam žar!» 

Zašto pokrećemo ovaj list? 

Zato, jer smo uvidjeli veliku potrebu, da se već 
jednom izdaje takov list na Hrvatskom jeziku 

Znamo naime, i to vrlo dobro, da med našim 
narodom živi na stotine i hiljade duša, koje su pri- 
mile uprav izvanrednih milosti od Prečiste Djevice 
Lurdske. , akove duše gore od ljubavi i zahvalnosti 
spram premile Djevice, nu ipak ne mogu da joj svoju 
zahvalnost i ljubav javno iskažu samo s toga jer 
nema u njihovoj domovini lista, koji bi se isključivo 
bavio sirenjem pobožnosti prema Neokaljanoj Dje- 
mah Lurdsk °j’ ko i a po c ‘j eI °me svijetu tako zauzimlje 

.. x .? a takove duše, mi, eto prigodom Pedesetgo- 
dišnjice Djevičinih Prikazanja skromnoj Bernardici 
izdajemo listić „Naša Gospa Lurdska". 

Osim toga znamo, da ima mnoštvo duša ko- 
l lnia J e poznato ime Gospe Lurdske, koje su' čule 
štošta i pripovijedati o njezinim prikazanjima, ali su 
im ipak slabo ili nikako poznata vanredna čudesa, 
oja se danomice dogagjaju — sad u samome Lurdu, 
gdje se BI. Djevica objavila — sad u raznim sveti- 
štima, podignutim na slavu Gospe Lurdske, sve tamo 
od Oostackera u Belgiji do Carigrada, od Evropskih 
gradova i sela do daleke Amerike. 

Spomenuti će listić : Naša Gospa Lurdska svaki 
mjesec takvim dušama uvijek tačno, istinito, temeljito 
i zanimljivo pripovijedati o svim milostima, koje dragi 
Bog po zagovoru Neporočne Djevice dijeli kršćan- 
skome narodu: opisivat će im čudesna ozdravljenja i 
nenadana obraćenja, pripovijedat će im, kako dobro- 
stiva Marija podjeljuje jakost slabim, kako povraća 
mir nemirnim srcima i kako p uža utjehu žalosnima. 

Napokon — to nam je nemoguće tajiti — u 
miloj nam Hrvatskoj još živi nemaleni broj ljudi 
svake dobe i staleža, koji upravo ništa ne. znoju o 
Lurdn. 

Do njih nije doprla ni jedna zraka Sunca dva- 
desetoga vijeka — Lurda, koji već pedeset godina o- 
življuje i rasvjetljuje na miljune srca i koji je^ po 
riječima blagopokojnog Leona XIII: „Nada potištene 
Francuske i cjelokupne Crkve 

Oni ne znaju, da je Lurd ne samo srce Fran- 
cuske — kako ga je nazvao jedan odlični diplomat 
— nego da je on jedan od najglasovitijih svetišta', 
gdje se na najdivniji način ispovijeda ljepota i ve- 
lebnost sv. Vjere. 

Takovi još ništa nijesu čuli o onoj čuvenoj 
Lurdskoj Špilji, koju je svojom prisutnosti posvetila 
Kraljica Angjela. 

Njima nije poznat Novi Jeruzalem — Marijin 
Lurd, u kojemu Isus u Presv. Hostiji na vapaje i 
poklike oduševljena naroda odgovara čudesima, koja 
tresu svijetom. 

Ovi inače dobri ljudi ne znaju, da sad u dva- 
desetom vijeku, kao nekad u Svetoj Zemlji, dragi 
Isus po zagovoru svoje preljubljeue Majke podjeljuje 
slijepima vid, gluhima sluh i hromima hod. 

Mi dakle hoćemo, da ih upoznamo sa tako^ ve- 
lebnim i divnim prizorima, e da u njihovim dušama 
probudimo vjeru, koja im možda u srcima sorno tinja, 
da im oživimo ufanje u veliku dobrotu Marijinu i da 
ih rasplamtimo neograničenom i srdačnom Ljubavi 
spram lijepe Gospe nevine Bernardice. 

Sami uz najbolju volju nikad ne ćemo uspjeti ; 
stoga svesrdno i najtoplije molimo sve svoje prija- 


telje, osobito časno i požrtvovno naše svećenstvo di- 
ljem Hrvatske nam domovine, hoje je spram nas Ka- 
pucina uvijek pokazalo srce puno ljubavi i veledušno- 
sti, da nas u. ovome pothvatu, koji jedino smjera na 
čast i sjavu Djevice Lurdske, što izdašnije potpo- 
mogne šireći Našu Gospu Lurdsku med dragi naš 
Hrvatski narod. 

Naša je svrha, da Predzigje Kršćanstva, lijepu 
nam Hrvatsku, dovedemo k Isusu po Mariji — Per 
Mariam ad Jesum! Eto vam naše lozinke! . . 

Hoćemo li u svome pothvatu uspjeti! To dobri 
Bog zna. 

Mi ćemo s naše strane učiniti sve moguće. Ne 
ćemo se strašiti uz milost Božju ni truda ni muke. 
Na svaku smo žrtvu pripravni, kad se radi o slavi 
One, koju nazivljemo najslagjim imenom Majke svoje . 
Uz to ne će uzmanjkati ni pomoć ni zaštita Marijina’ 
koja će sa nebeskih visina blagoslivljati sav naš na- 
por i nastojanje. Potom smo čvrsto uvjereni, da će 
nas svi štovatelji Djevice Lurdske potpomagati sura- 
gjujući u Našoj Gospi Lurdskoj. Najveća će naša 
utjeha biti, kad vidimo, kako se pretplatnici sve iz- 
megju sebe natječu, samo da što zanimljivija bude 
Naša Gospa Lurdska. 

Dovršujemo sa kratkom molbom, da bi svaki, 
koji ove retke pročita, preporučio ovo naše najnovije 
poduzeće Neokaljanoj Djevici Lurdskoj. Nek ta moćna 
Djevica učini, da naš listić posvuda: milom Hrvat- 
skom, ravnom Slavonijom, dičnom Dalmacijom, kršnom 
Hercegovinom i srebrnom Bosnom zbori o dobroti i moći 
Marijinoj, kojoj budi na vijeke slava! Amen. 

Rijeka, dne 10. siječnja 1908. 

Uredništvo. 

U CRKVI Č. Č. 0. O. KAPUCINA RIJEKA. 


POB ZASTAVOM MAJKE BOŽJE LORDSKE, 


Spjevao ..Cetinskj mlinar". 



Bilo vrijeme . . . prsi jake 
Galio je Hrvat moj ; 

Bilo vrijeme, . . . mač je s’ jevo 
I Hrvat je bio boj. 

Prot nekrstu, proti sili. 

Digao se kao lav, 

Borio se, krv je lio, 

Divio se svijet sav. 

U svakome tižem času 
„Marija" mu poklik bje 
I uz pomoć njenu uv'jek 
Svladao je, svlado sve. 

Bilo vrijeme, pa i prošlo, 

Mirno je rata plač, 

Zac’jeliie teške rane, 

Zahrgjao sv’jetli mač. 

Mač već hrgja, . . . amo, braćo, 
Svi u kolo, sad je čas, 

Da pričamo rata zgode, 

Da pričamo svaki nas: 

Gdje nam koji drug je susto, 
Gdje l’ dušmana pala moć 
I pobjede st’jeg se vijo 

Marijinu uz pomoć-, 

Da pričamo, da pjevamo 
Onoj hvalu u sav glas, 

Uz koju smo borili se, 

Po kojoj smo stekli spas. 

Prošlo j’doba svjetla mača, 

Utišo se krvni rat, 

Al’ još i sad sa svih strana 
Gle, na brata grne brat. 

Boj se bije, . . . rječ i pero 
Zamjeniše mača zvek; 

Boj se bije, . . . žrtve boja: 

Ne tjelesa, — — duše tek\ 

Amo, braćo, am’junaci, 

Kom zazoran jeste b’jeg, 
,,Vjera“ poklik ratni budi 
„Naša Gospa Lurdska“ st’jeg! 

Pokažimo svjetu cjelu-, 

Ko što stari znahu mrjet, 

I mi ćemo svi do jednog. 

Ustreba li, i opet! 

Na znanje! 

U drugom ćemo ili trećem broju započeti obje- 
lodanjivati Pučku povijest Lurdsku i Prikazanja 
BI. Djevice maloj Bernardici Subiru (Soubirous) 
koja je izvorno sastavljena za Našu Gospu Lurdsku. 

Tu su nam želju izrazili mnogi naši prijatelji, 
znajući, kako narod s osobitim veseljem i zanimanjem 
čita Prikazanja Presv. Djevice. 


NAŠA GOSPA LURDSKA. 

^prilhzanja o£afj ane ^Djevice 


U LURDU. 
(1854-1908). 


Još smo samo mjesec dana udaljeni od Pede- 
setgodišnjice Prikazanja B. Djevice. Naskoro će zaru- 
djeti zora 11. veljače, toga toli miloga dana kršćan- 
skomu srcu, kad je blistavim svojim svijetlom lijepa 
Gospa rasvijetlila Lurdsku Špilju. Neokaljana je Dje- 
vica izgledala kao djevojče od šesnaest do sedam- 
naest godina. Imala je bijelu haljinu pripasanu pla- 
vim pojasom, koji se spuštao niz haljinu sve do nogu. 
Bila je neopisive ljepote. Dvije su zlatne ruže ukra- 
sivale njezine bose noge. 

Dne 11. veljače, prvi dan prikazanja, Djevica 
pouči nevinu Bernardicu, kako da se što pobožnije 
i dostojanstvenije prekriži. Moleći sama sv. Krunicu, 
htjede da pokaže svijetu, koliko joj je mila ta mo- 
litva priprosnika. 

Drugi dan bojeći se djevojčica prevare vražje 
poškropi „lijepu Gospu“ blagoslovljenom vodom, na 
što se ona samo ljupko nasmiješila, te joj pokazala 
još prijatnije lice. 

Prikazavši se po treći put zamoli Bernardicu, 
da kroz neprekinutih 16 dana dolazi k špilj'. Toplo 
joj preporuči, da se moli za grješnike, da poljubi 
zemlju i da čini pokoru. 

Potom joj Neporočna Djevica naredi, da rekne 
svećenicima, neka bi Joj ondje sazidali crkvicu, kojoj 
rfeka bi narod u što većem broju hodočastio. 

Jednoga joj dana naredi, da se napije vode iz 
vrela, koje je čudesno proteklo ispod njezinih ruku. 
U tome se vrelu, koje je na zapovijed Premilostive 
Djevice proteklo, dosada okupalo na milijune osoba, 
od kojih su premnogi ozdravili od najtežih bolesti. 

Napokon, dne 25. ožujka, na samu Blagovijest, 
zapita Bernardica tri puta bijelu Gospogju po nalogu 
župnika Peyramala, kako se zove dosad nepoznata 

joj Gospoclja ; a Ona odgovori uz serafski smiješak, 
neizreciv izraz blaženstva: „Ja sam Bezgrješno Za- 

čeće !“ 

To je bilo sjajno objavljenje! 

Kad su gledaoci saznali za ovu viiest, obuzelo 
ih je vjersko oduševljenje. 

Svi su pali na koljena.. A na obalama bistre 
Gave, na brežuljku i posvuda zaori ona lijepa pučka 
molitvica: „0 Marijo , bez grijeha začeta, moli za nas , 
koji se k Tebi utječemo ! u 

Velika i izvanredna čudesa, koja se od toga 
vremena zbivaju, potaklv su kršćanski svijet, da je 
Prečistoj Djevici podigao ne crkvicu, kako je Ona 
izrazila želju, eego tri divne crkve. 

Svetište je Lurdsko jedno od najljepših svetišta 
na svijetu, u koja se hodočasti. Podigla ga je ljubav 
i zahvalnost kršćanskoga naroda k „lijepoj Gospi“ 
male Bernardice; zato je netko punim pravom rekao, 
da je ono lijepo , kao što je lijepa Marija. 

Lurdska se voda raznosi na sve strane svijeta, 
povraćajući mnogima izgubljeno zdravlje. 

Bezbrojna mnoštva hrle neprestano u Lurd. — 
Tamo se svi ćute preporodjeni, oživljeni. U sretnoj 
se domovini pobožne Bernardice neprestance slavi 
veliko milosrgje i moć Djevičina. 

Milozvučne pjesme, pobožni šaptaj molitve i 
vrući uzdasi nit u mrku noć ne prestaju. Silne čete 
hodočasnika i u samoj tihoj noći s užganim u ruci 
svijećama veličaju prernilu svoju Majku. Takvi su 
prizori upravo trebovali današnjemu bezvjerskom i u 
vjeri omilitavilom vijeku! 

Za to i jest Lurd ona čvrsta hrid, o koju se 
razbija moderno poganstvo. On je zelena oaza u pu- 
stari vjerskog nehaja i m marnosti. 

0 tome će lijepom Marijinom gradu listić : „Naša 
Gospa Lurdska“, uvijek pisati, da se što više upozna, 
uzljubi ona „lijepa Gospa" sa snježnom haljinom, mo- 
drim pojasom, koja podignutih spram nebu očiju 
drži krunicu u ruci, moleći za bijedni rod ljudski. — 
Oh ! mila Djevice, blagoslovi sve one , koji će skupa 
s nama svim silama uzraditi , da svoju domovinu upo- 
znamo sa Tvojim najnovijim pobjedama i triunfima! 


i 

Lurd — zemlja čudesa. 

Gospogjica Dragojla Van Oudenhoven iz 
Aversa (Belgija), od 25 godina, bila je zahvaćena, kako 
se to vidi u liječničkoj svjedodžbi, od upale hrpte- 
nice, u mjesecu veljači. Uslijed ove bolesti Dragojla 
se počela sušiti i uopće zdravlje gubiti. Trpjela je 
silne boli ostrag na hrptu i pokrajnim udima. 

Nije imala nikakva teka; slabina je bila na vr- 
huncu. Ova je gospogjica morala uvijek ležati priko- 
vana na krevetu. Hoditi više nije mogla, a jedva je, 
i to uz najveće naprezanje, mogla maknuti rukama. 
Govorila je tako slabašnim glasom, da je ni najbliži 
nije mogao razumjeti. Stigne u Lurd sa narodnim Bel- 
gijskim hodočašćem ležeći na strunjači ; ovo je puto- 
vanje bila poduzela usprkos svih bojazni svoga liječ- 
nika. Okupavši se u subotu dne 14. rujna u piscini (1) 
oćuti strašnu bol u koljenima , potom je mogla lakše 
govoriti i glas joj je bio razgovjetniji , nogama je ta- 
kogjer malko mogla kretati. Sjutradan, dne 15., pošto 
se' okupala po drugiput u piscini , osjeti ponovno boli 
u koljenima, nu ne tako jake, kao prošli dan. Izišavši 
iz piscine bolesnica stade hoditi. Odmah je povedoše 
u Ured za liječničke konstatacije (2), gdje je pregleda 
nekoliko liječnika, koji nagjoše, da Dragojla bez 
ikakve poteškoće hodi, lako kreće rukama i da go- 
vori kao i svaki drugi. Iza procesije sa Presv. Sakra- 
mentom ponovno je dopratiše do u Ured za liječničke 

b Piscine ili mjesta gdje se bolesnici kup ju u čudo- 
tvornoj vodi, koja je protekla u srijedu, dne 24. veljače god. 
1858. ispod ruku male Bernardice na zapovijed Majke Božje. 
Tu vodu, koja je poznata pod imenom Lurdske vode , raznose 
cijelim svijetom na stotine hiljada staklenka. Mnogi su upora- 
bom te vode posvema ili djelomice ozdravili. Kroz 24 sata 
isteče iz izvora 122.000 litara. 

2 ) Što je taj Ured za liječničke konstatacije, o tome če 
u Našoj Gospi Lardskoj biti višeput govora; za sada megjutim 
velimo, da je to mjesto, gdje više liječnika — katkada ih zna 
biti po 100 — pregledava i pretražuje najstrože bolesnika, koji 
veli, da je ozdrazio, da se na svoje oči osvjedoče, jeli zbilja 
ozdravio i od koje je bolesti prije bolovao. 

konstatacije, gdje u nazočnosti biskupa Tarpskoga, bi- 
skupa Cirassellia, predsjednika Talijanskoga hodo- 
čašća, mnogih liječnika, a izmegju njih, i dra Paga- 
ninia, koji je bijaše najpomljivije pregledao već u jutro, 
izmoli bez ikakve poteškoće i veoma razgovjetno 
Zdravo Mariju, što joj bijaše nemoguće za sedam 
mjeseci; zatim počne kao zdrava osoba hoditi. Bi po- 
vedena u Spilju, da se zahvali Prečistoj Djevici, našto 
je otprati na hiljade hodočasnika, kličući najvećim odu- 
ševljenjem u hvalu milostive Djevice Lurdske, u njezin 
stan. 

Gcsp. Ivan Mular (Moulard), iz sv. Heana 
(Loire), komu je bilo 37 god., osjećao je bol u prsima 
uslijed nahlade, koju je zadobio polovinom lipnja g. 
1905. Usprkos svakoga liječenja znakovi su se bolesti 
samo pogoršavali. 

Bolesnik je više puta bacao krv, neprestano je 
kašljao te se danju i noću potio i bljuvao, napokon 
je bio silno omršavio. Liječnici, koji ga pretražiše, 
izjavili su jednoglasno, da ima sušicu, te mu propi- 
saše razne lijekove, ali uzalud. 

Tada g. Ivan pomisli na Lurd i učini zavjet 
polovinom srpnja, da će hodočastiti u Lurd. Isti dan, 
kad je on učinio zavjet, nestane kašlja, bacanja krvi, 
slabine, a tek mn se otvori. 

Ovo su srećnu poboljšicu konstatovala (službeno 
potvrdila) dva liječnika, koji ga odmah pregledaše. 

Petnaest dana, iza kako je nestalo znakova su- 
šice, g. Mular oćuti boli na desnome koljenu, a 
liječnici se složiše, da se tu radi o upali zgloba 
(artritis). 

Trpeći od te bolesti g. Mular stigne u Lurd sa 
hodočašćem sv. Stjepana. 

U srijedu u jutro, dne 17. rujna 1907., za kupa- 
nja u piscini nestane svih boli, od kojih je jadnik 
trpio. Noga, koja je stajala nepomično u spravi, is- 
pravi se, a g. Mular stade hoditi. Pretraživši ga u 
Uredu za liječničke konstatacije pronagjoše, da je 
desno koljeno jednako lijevome i da ne trpi nikakve 
boli. Ukočenosti bijaše nestalo i on je mogao sasvim 
slobodno i po volji gibati koljenom. 


li 


* 

* * 

Naveli smo na temelju Ljetopisa BI. Djevice 
Lurdske (Annales de N. D. de Lourdes) samo ova 
dva slučaja ozdravljenja. U njima se nalazi samo ono, 
što se zna od samih ozdravljenika i liječničkih svje- 
dodžbi, a ipak, kako nam velikom i snažnom govor- 
ničkom silom pripovijedaju o moći i milosrgju Pre- 
mile Djevice Lurdske ! 

U svakom ćemo broju ,,N. G. L.“ donijeti po 
više takvih ozdravljenja. Ti će primjeri uvijek biti bi- 
rani izmegju svih ostalih, potom najzanimljiviji i naj- 
noviji. Moramo primijetiti, da se o istinitosti tih do- 
gagjaja ne može ni najmanje sumnjati, jer za njihovu 
vjerodostojnost i istinost jamči liječnički Ured u Lurdu, 
koji samo takove primjere objelodanjuje, koji su izvan 
svake sumnje. Višeput ćemo uz primjer donijeti sliku 
dotična ozdravljenika. 

. =@= 


Priprave za proslavu Pedesetgodišnjice Prikazanja. 

Već se čuju veseli glasovi, koji pozdravljaju po- 
četak Jubilarne godine BI. Dj. Lurdske. Svi se narodi 
miču, da dostojno proslave Pedesetgodišnjicu dolaska 
Kraljice Angjela na zemlju. Koliko će milosti i blago- 
slova kroz ovu godinu sići na kršćanski svijet. . . . 
U Lurdu će — o tome ljubitelj BI. Dj. ne može dvojiti 
— zagovorom Milostive Majke dragi Isus češće onim 
hiljadama bolesnika, koji će pohoditi ove sretne go- 
dine Lurdsku Spilju, šapnuti: „Ustani i hodi!“ a oni 
će sijevajući od veselja ustati i hoditi, te se pridružiti 
Procesiji, na kojoj se u triumfu nosi Presv. Hostija. 
Mnoštvo će tada, gledajući na svoje oči čudo, neopi- 
sivim oduševljenjem zapjevati onu divnu Djevičinu 
pjesan : Veliča — Magnificat! koja će odjekivati 
Lurdskim brdima, a bezvjercu će se, koji bude zabe- 
zeknut gledao taj nadzemaljski prizor, — pod upli- 
vom Božje milosti — orositi lice suzom pokajnicom. 

Jest, sigurno ćemo ove godine imati više oz- 
dravljenika. Bit će više uskrsnulih Lazara od teške 
kakve bolesti, a bit će — uvjereni smo — i više 
rasipnik sinova, koji će, pokajavši se za zlo, koje su 
učinili, govoreći, pišući i rugajući se sv. Vjeri, reći : 
Sagriješiti ■ Oče. . . 

* 

* ije 

Sv. Otac Papa, Pijo X. i Jubilej BI. Djevice. 

Bilo je dne 5. studenoga 1906, kad je presvijetli Šefer, 
biskup Tarpski (1) i Čuvar Lurdskoga Svetišta, bio 
primljen u posebnu audijenciju od sv. Oca. Došao 
je bio u vječni grad - Rim, da moli sv. Oca, e bi 
se udostojao blagosloviti sve ono, što je on namislio 
izvesti za proslavu Pedesetgodišnjice. Na ovu mu molbu 
sv. Otac odgovori: „Sve, što budeš molio, bit će Ti 
podijeljeno. Eto doista očevidnoga dokaza nježne lju- 
bavi sv. Oca Pape Pije X. spram Neporočne Djev. 
Lurdske ! Iz toga se vidi takogjer, da je sv. Ocu o- 
sobito na srcu što svečanija proslava jubileja Presv. 
Djev. Lurdske. 

Pa doista taj Jubilej zaslužuje, da mu se po- 
sveti osobita pažnja. Prikazanjima je naime Masabjel- 
skim samo nebo na najsvečaniji način potvrdilo dva 
članka naše sv. Vjere: Bergrješno Začeće i Papinu 
Nepogrješivost. 

Ovdje ćemo nabrojiti neke povlastice, koje je 
sv. Otac podijelio kat. svijetu za Pedeseigodišnjicu. 
Sve nam je milosti za sada nemogoće nabrojiti, jer 
još nijesu objelodanjene. 

Preporučujemo našim čitateljima ove duhovne 
blagodati, da se što više njima okoriste. 

}■ Sv. Otac je dozvolio, da se u biskupiji Tar- 
pskoj kroz Jubilarnu godinu može služiti svakoga 11. 
u mjesecu Misa Prikazanja. 

II. Dopustio je, da se može služiti Misa o Pri- 
kazanju po cijelome svijetu, dne 11, veljače, što je 
dosada bilo dopušteno samo biskupiji Tarpskoj. 

III. Pijo je X. podijelio Jubilej svim onima, koji 
kroz Pedesetgodišnjicu, počevši od 11. veljače g. 1908. 


L ) U njegovoj se biskupiji nalazi mili Marijin Lurd. 

do 11. istoga mjeseca g. 1909 hodočašće u Lurd. 

IV. Sv. Otac podjeljuje oprost od 7 godina i 7 
četrdesetnica svima vjernicima, koji svakoga 11. u ju- 
bilarnoj godini (11. veljače 1908. 11. veljače 1909), 
budu prisustovali sv. Misi i izmolili Molitvu Majci 
Božjoj Lurdskoj 1) ili koju drugu molitvu odobrenu 
od Crkve u čast Presvete Djevice. To su doista ri- 
jetke i dragocjene milosti, koje nam sv. Otac ovom 
svečanom zgodom podjeljuje. Do nas je, hoćemo li 
se njima okoristiti ili ne. 

* 

❖ * 

Francuska i Pedesetgodišnjica. Ta zemlja, 
koja uslijed neprestanoga progonstva proti Crkvi i 
svećenstvu hrli očitoj propasti, treba da više nego . 
ijedna druga zemlja moli od Neokaljane Djevice po- 
moć i milosrgje u teškim kušnjama, koje su je snašle. 
Osim toga.je BI. Djevica jedan njezin kutić odabrala, 
da sama izjavi cijelome svijetu, da je Ona u istinu 
bez grijeha začeta. Tko će se dakle bolje odazvati 
želji Presv. Djevice: „Hoću, da mi ovdje dolazi narod 
u procesiji “, nego li domovina sv. Ljudevita, koju je 
divna Djevica svojom prisutnošću odlikovala? 

Na našu najveću radost opažamo, da se već 
prijavljuje velik broj hodočasnika Francuza. Neobično 
je ganutljivo čitati listove, u kojima najavljuju svoj 
dolazak u Djevičin grad - Lurd. Ovdje donosimo sve 
biskupije, koje su se dosada prijavile za hodočašće: 

Iz Nevera, biskupije Tarpske, gdje počivaju 
smrtni ostanci male Bernardice: dva vlaka. 

Iz biskupije La Salette: jedan vlak. 

Iz biskupije Arra: šest vlakova. 

Iz biskupije Bejone : deset vlakova samih muževa. 

Iz biskupije Kambre: četrnaest vlakova sa 10 hi- 
ljada osoba. 

^ Biskupija će Tuloška biti zastupana na prvim 
svečanostima, koje će se slaviti dne 11. u Lurdu, 
jednim vlakom hodočasnika; 

■)_Ta [se molitva nalazi u našemu molitveniku „Ave 
Maria“. 

Iz biskupije Besansona doći će dva vlaka. 

Iz biskupije Nancy sedam velikih vlakova. 

Lionsko hodočašće, koje nazivlju hodočašćem 
Bolesnika, zastupat će Marijino kraljevstvo na podnožju 
blagoslovljene Špilje deset vlakova. 

Iz biskupije Loasson doći će tri vlaka. 

Narodno Francusko hodočašće povest će iz Pa- 
riza najmanje 25 vlakova, i to u kolovozu. 

oQo 

BI. Djevica Lrnika • i našoj Imovini. 

Hodočašće u Lurd. I mi ćemo se uhvatiti u kolo 
drugih naroda, te se pokloniti Premiloj djevici Lurd- 
. skoj na mjestu, koje je ona posvetila svojom piisut- 
nošću. Hodočašće će sigurno krenuti u kolovozu, a 
putovanje će sa hranom, prevozom i raznim drugim 
troškovima, stojati najviše 300 kr. Vodit ćemo ga 
uz pomoć Božju mi Kapucini, pak već duže vremena 
radimo svom silom, da ono zaista bude sjajna ma- 
nifestacija Hrvata i Slovenaca naprama Neokaljanoj. 
Već nam se prijavio lijepi broj hodočasnika, osobito 
iz kršne Dalmacije. Tko se želi pridružiti tome hodo- 
čašću — koje će, ufamo se, divno uspjeti — molimo, 
da nam to što prije javi. Sve potankosti i potrebite 
upute bit će objelodanjivane u Našoj Gospi Lurdskoj. 

Posveta Kripte (Donje Crkve) obavit će se dne 
11. veljače najvećim slavljem. Kao priprava sveča- 
nosti bd će Devetnica u čast Majke Božje Lurdske s 
Hrvatskim i Talijanskim propovijedima. To javljamo 
svim našim prijateljima i dobročincima, koji su što 
doprinijeli za taj hram, koji će bit vječni spomenik 
naše ljubavi i pouzdanja u Neporočnu Djevicu. Ljepše 
im ni ugodnije vijesti ne mošemo javiti ! 

Iz Zagreba nam javljaju vrijedna i časna naša 
braća Franjevci, da kane podići Lurdsku Špilju u 
svojoj Crkvi. Narod je ovaj v poziv osobitim veseljem 
i zadovoljstvom pozdravio. Špilja če stojati 4000 kr., 
a bit će dogotovljena upravo za Pedesetgodišnjicu 
Prikazanja. Tako samo naprijed za slavu divne Dje- 
vice ! Ugledali se i drugi u ovaj krasni primjer! 

I^určl - svjetsko 

Kako svi znakovi pokazuju, ne će biti naroda, 
koji se ne će pokloniti Neprispodobivoj Djevici Lurd- 
skoj ove godine. Neka tajinstvena i čarobna sila 
vuče sve narode k onoj miloj Pećini i divnome kipu 
Neokaljane Bezbrojna će se mnoštva raznih naroda 
odazvati pozivu Prečiste Majke. Tako Lurd i njegova 
sveta Špilja stvaraju ono divno bratstvo med raznim 
kršćanskim narodima, koje nam je toliko potrebito i 
koje će nam tako divnih plodova donijeti ; On sje- 
dinjuje sav kat. svijet u ljubavi ka Kristu, Njegovoj 
Majci i sv. Crkvi. 

Evropa se lijepo sprema za proslavu Pedeset- 
godišnjice, a za njom se u svetom natjecanju pri- 
pravlja Azija, Afrika i Amerika. 

Čujmo, koje su se zemlje dosada prijavile za 
hodočašćenje : 

Belgija : 

Narodno će Belgijsko hodočašće mjeseca rujna 
brojiti dvanaest vlakova. 

Španjolska će povesti hodočašće iz četiri svbja 
grada, koja će sva biti mnogobrojno zastupana. 

Iz Njemačkoga će carstva takogjer krenuti hodo- 
časnici, i to: iz Bavarske i Provincije Rajnske. 

U Italiji svim silama rade za proslavu Jubileja: 
grade Špilje poput one u Lurdu, ustrajaju se odbori 
za hodočašća iz raznih provincija. 

Iz Irske krenuti će hodočašće u lipnju. 

Afrika takogjer najvećim oduševljenjem pozdrav- 
lja Pedesetgodišnjicu, te će se iz Algerie i Tunisa po- 
vesti hodočašće. 

Iz Amerike su dosada najavljena tri hodočašća 
iz Kanade, Meksika i Čila. 

Tko da se od srca ne obraduje i da mu suze 
radosnice ne poteku videći, kako su riječi Ljubezne 
Marije našle jaku jeku med kat. narodima? 

To su slavlja, kojima će se Nebo veseliti, a 
zemlja ih s udivljenjem promatrati ! 


proštenište. 

Crkva kat. ne bilježi tako velebnih manifestacija, 
kakovima je pozorištem neko 50 god. Lurd ! 

Piesveta je djevica zavladala svijetom. Lijepu 
uospu Lurdsku štuju i svom dušom žarko ljube ne 
samo one hiljade bolesnika, koji su po njezinu za- 
govoru postigli zdravlje, nego milijuni srdaca, koja je 
Una osvojila svojom dobrotom, milosrgjem i lje- 
potom ! &j , j 

Pravom si, o mila Djevice, proročkim glasom u 
vojo] nedostiživoj Pjesmi, rekla: „Blaženom će me 
nazivati svi naraštaji !“ Doista Ti je velike stvari uči- 
mo Gospodin ; učini dakle, Majko naša, da ga s To- 
bom veličaju svi narodi !... 

oQo 

^po kafofiokome svijetu. 

, ,. Crn f c kod Pa P e - Neki misionar, prinužden radi svoga 
zdravlja da se povrati u Francusku, bi primljen od sv. Oca u 
audijenciju. Papa se pokaže naprama njemu vrlo prijazan te 
r “ e : bojte se, vi ćete ozdraviti!- Opazivši n4kog 

m a “S omča, koji je pratio misionara, upita ga, tko je tal 
miadic Misionar mu odgovori: ,,Sv. Oče, to je crnac iz Afrike 
koji je došao u Rim n« nauk u sjemenište, jer želi postati sve- 

Pl) i°i ^' ?* dul i e , zaastavi gledajući mladoga Afrikanca, 
učim mu veliki knz na ćelu i reče: „Da, ti ćeš biti svećenik !“ 
Zatim postavi na glavu mladićevu svoje ruke, zadrža ih koii 
cas, moleći za onu dušu, pozvanu u svećenički stalež, blago- 
slov vječnoga Svećenika. Mladi crnac nije ni riječi prozborio 
za ovoga toli ganutljivog prizora, nego je samo dubokim po- 
stupao 111 rn °* no sv ' ^* ca ’ k i* i e t ako Ijubezno s njime po- 

... »Kakav je tvoj utisak — upita ga misionar — iza onoga 
dirljivog prizora . “ „Ja mislim, Oče, da nema nijednoga čovje- 
ka na zemlji koji bi se mogao prispodobiti s ovim, kojega 
sam sada vidio. Kad bi si htio predstaviti Isusa Krista Go- 
5p° d i na Našega, ja bih ga predstavio u obličju i osobi Pija 
X.“ Zaista divan odgovor ! J 

Tko ne misli sam primati „Naše Gospe Lurdske", 
molimo, da je pokaže na ogled kome znancu, 
pa da je onda odmah pošalje natrag ! 



Sub. 

Ned. 

11 

12 

ŠV. Higin, papa, mučenik. 

Turbidus fit aer ac nivosus. Vrijeme se muti i 
prijeti nam snijeg, 
sv. Ernest, opat. 

Dan je narastao za 18 časa. Dan je dug s. 8 č. 
52; noć s. 15 č. 8. 

Pon. 

13 

sv. Cezarija, djevica. 

Ut. 

14 

sv. Hidarij, biskup. 

Sr. 

15 

sv. Mavro, opat. 

sv. Marcelin, papa mučenik. 

Čet. 

16 

Pet. 

17 

sv. Antun, pustinjak. 

Sub. 

18 

Stolica sv. Petra u Rimu. 

Uštap u 2 s. 41 č. n. več. Vrijčme vedro s mra - 
zom, a kddšio oblačno. Aer frigidior et furboten- 
tior erit. Vrijeme mrzlije i burnije. 

Ned. 

19 

Presv. Ime Isusovo. 

Pon, 

20 

ss. Fabijan i Sebastijan. 

Ut. 

21 

sv. Agijeza, djevica i mučenica. 

Sr. 

22 

sv. Vincenci je, mučenik. 

Čet. 

23 

Zaruči BI. Djev. Marije. 

Pet. 

24 

sv. Timotej, biskup i mučenik. 

Dan je narastao za.44 č^ska. Dan je dug 9 č. 
18; noć s. 15 č. 42. 

Sub. 

25 

Obraćenje, sv. Pavla apostola. 

Serenitatem promittit. Nadamo se vedrini. 

Ned. 

26 

sv. Obitelj, sv. Policarpo biskup m. 



Trećak u 4 s 5 ć. n. več. Bit. će maglov. i mrzlo. 

Pon. 

27 

sv. Ivan Zlatousti. 

Ut. 

28 

sv. Margareta djevica. 

Sr. ' 

29 

sv. Franjo Saleški. 

Čet. 

30 

^sv. Martin a, djevica. 

Pet. 

31 

sv. Petar Nolasko, priznalac. 

Dan je narastao s. 1 č. 2. Dan je dug s. 9 č. 
36 ; noć s. 14 č. 24. ’ 

-^VELJAČA. = — 

Sub. 

1 

sv. Ignacij biskup mučenik. 

Ned. 

2 

Svijećnica. 

Mladj u 9 s. 49 č. u jutro. Vrijeme nestalmo. 

Pon. 

3 

sv. Blaž. . - 

Ut. 

4 

sv. Veronika. 

Sr. 

5 

sv. Agata, djevica mučenica. 

Čet. 

6 

sv. Doroteja, djevica mučenica, 
sv. Romualdo, opat. 

Pet. 

7 

Sub. 

8 

sv. Ivan Matski. 

Inconstajntiam et varietatem affert. Vrijeme ne- 
stalno i promjenljivo. 

Ned. 

9 

sv. Apolonija, djevica mučenica. 

Prvak u 5 s. 31 č. u jutro. Po Herschelu ima 



biti lijepo vrijeme, a po drugima kiša. 

Pon. 

14) 

sv. Skolastika djevica. 



Prigodom Pedesetgodišnjice 

“Prikazanja Presvete djevice izdajemo divan molitvenik : 

J[ve J^aria 

(Zdravo Marijo). 

Prve su se tri hiljade u samih nekoliko mjeseci na jagmu 
rasprodale. Vidjeli smo, da smo pogodili narodnu žicu: puku 
se molitvenik silno dopao. 

Srce nas je bolilo, kad smo morali, budući više u zalihi 
nijesmo imali spomenutoga molitvenika, odbijati mnogobrojne 
narudžbe, koje su nam na svih strana stizale. 

To nas je potakle, te smo ga ponovno dali tiskati, ali 
ga nijesmo samo jednostavno pretiskali. Uvidjevši nekoje ne- 
dostatke i manjkavosti prvoga izdanja, nastojali* smo, da dru- 
gome izdanju ne bude ni sa jedne strane prigovora. Možemo 
iskreno reći, da smo uspjeli. 

Vanjština je molitvenika Ave Maria krasnija, a velik se 
broj molitava i pjesama nadodao. Nijednome se Hrvatskom 
molitveniku ne nalazi tako bogat skup pjesmica, kao u Ave 
Maria . 

Pošto je glavna svrha toj knjižici, da širi diljem nam 
Hrvatske domovine pobožnost prema Gospi Lurdskoi, vrlo smo 
rado u nj otisnuli vrlo zanimljivu crticu od poznatoga pučkoga 
pisca, G. Rihtarića , koji je tu opisao dojmove svoga putovanja 
u Lurd. Krasna je to crtica, poučna i ugodna, te je možda 
najljepši ures za Ave Maria. 

Iza toga slijedi Devetnica Majci Božjoj Lurdskoj sa lita- 
nijama i drugim molitvama Njoj na čast; devetnica sv. Antunu 
Padovanskomu ; šestnedjeljna pobožnost sv. Aloiziju ■ način, kako 
se mole razne krunice, razne litanije, lijepi se slikama križni 
put, ispovjedne i pričesne molitve, kratki katekizam i t. d. 

Osobito je spomena vrijedan veliki skup Pobožnih uzda- 
ha s oprostima, zatim Heroičko djelo za Duše u Čistilištu.' 

oto čovjeka najviše zanima u ovom lijepom molitveniku 
i što mu je prava kruna, a što nijesmo opazili ni u jednome 
hrvat, molitveniku, jest 2 birka naziva, koji su velikim marom i 
nastojanjem sabrani i postavljeni u Ave Marija. To su razna 
imena, kojima su veliki sveci i osobiti štovatelji Majke Božje 
tečajem^ vjekova pozdravljali svoju pre milu Majku . 

Čovjek ih ne može čitati, a da mu srca duboko ne ganu. 
Pred tim nazivima nalazi se krasno uspjela slika Majke Božje 
Lurdske u modroj boji. 

Molitvenik vezan u crne platnene , korice , sa zlatim natpi- 
som stoji 1 kr. i 40 fil. poštom. 

Nemoguće nam je bilo staviti nižu ciienu. a da ne šte- 
tujemo. Kako prije spomenusmo, mnogo je stvari nadodano, a 
osim toga vanjština je upravo krasna, papir fin, slova jasna i 
čitljiva. Molitvenik ima 628 str. u 16.o. 

Svima, nu osobito štovateljima i ljubiteljima Djevice Lurd- 
ske, ndjtoplije preporučamo ovaj molitvenik. Molimo štovano 
naše svećenstvo , da ga preporuči narodu. * V'* 


